Toshkentdagi bekatlarga avtobuslarning kelish vaqtini ko‘rsatadigan onlayn-tablolar o‘rnatilmoqda

Toshkentdagi bekatlarga avtobuslarning kelish vaqtini onlayn ko‘rsatib turuvchi tablolar o‘rnatilmoqda. Bu haqda Instagram’dagi “Sog‘inch sadosi” sahifasi xabar berdi.

Tablo avtobuslar harakati haqidagi ma’lumotlarni Tashbus mobil dasturidan oladi. U bekatga kelayotgan avtobusning yo‘nalish raqami, uning qaysi shohbekatdan yo‘lga chiqqani, necha daqiqa ichida kelishi haqidagi axborotni ekranga chiqaradi.
“Sog‘inch sadosi”da e’lon qilingan surat shahar 6-tug‘uruqxonasi oldidagi avtobus bekatidan olingan. Sahifaning qo‘shimcha qilishicha, ekranda yaqin ikki kunlik ob-havo ma’lumoti ham ko‘rsatiladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.